આ વાતથી ખુશ થઇને ગિરિશભાઇ ઝાફડા પોતાના માતાને લઇને નાગપુર પહોંચ્યા હતા અને હોટલ ગાંધીબાગમાં રોકાયા હતા. તેઓ ગીતાબાઇની પુત્રી છાયાને મળ્યા હતા અને લગ્નનો પ્રસ્તાવ સ્વીકાર્યો હતો. જો કે બીજી તરફ છોકરી છાયાની માતા ગીતાબાઇએ લગ્ન માટે રૂપિયા 40,000ના દહેજની માંગણી કરી હતી. લગ્નોત્સુક ગિરિશભાઇએ આ માંગણી સ્વીકારી લીધી અને ગયા શુક્રવાર એટલે કે 27 જૂને છાયાને ગુજરાત લાવવા માટેનું આયોજન પણ ગોઠવી દીધું.